Komission asetus (EY) N:o 1978/2001, annettu 10 päivänä lokakuuta 2001, tariffikiintiön avaamisesta vähiten kehittyneistä maista peräisin olevalle puhdistettavaksi tarkoitetulle raa'alle ruokosokerille markkinointivuodeksi 2001/2002



Virallinen lehti nro L 270 , 11/10/2001 s. 0009 - 0011



Komission asetus (EY) N:o 1978/2001, annettu 10 päivänä lokakuuta 2001, tariffikiintiön avaamisesta vähiten kehittyneistä maista peräisin olevalle puhdistettavaksi tarkoitetulle raa'alle ruokosokerille markkinointivuodeksi 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 21 päivänä joulukuuta 1998 annetun neuvoston asetuksen (EY) N:o 2820/98(1), sellaisena kuin se on viimeksi muutettuna asetuksella (EY) N:o 416/2001(2) ja erityisesti sen 6 artiklan 6 kohdan, sekä katsoo seuraavaa: (1) Asetuksen (EY) N:o 2820/98 6 artiklan 5 kohdan mukaisesti jokaiselle markkinointivuodelle avataan tulliton yleinen tariffikiintiö kyseisen asetuksen liitteessä IV luetelluista vähiten kehittyneistä maista peräisin olevia tariffialanimikkeen 1701 11 10 tuotteita varten, kunnes yhteisen tullitariffin mukaiset tullit on kokonaan suspendoitu. Markkinointivuotta 2001/2002 koskeva ensivaiheen tariffikiintiö on 74185 tonnia valkoisena sokerina ilmaistuna alanimikkeen 1701 11 10 tuotteille. (2) Näiden säännösten hallinnointi on varmistettava sokerialan yhteisestä markkinajärjestelystä 19 päivänä kesäkuuta 2001 annetulla neuvoston asetuksella (EY) N:o 1260/2001(3) vahvistetussa yhteisessä kauppajärjestelmässä. (3) Yleiseen tariffikiintiöön oikeutetun raakasokerin tuontimäärien on vastattava asetuksen (EY) N:o 1260/2001 39 artiklan 2 kohdassa tarkoitettujen jäsenvaltioiden puhdistusteollisuuden tarpeita. Tuonnin ja puhdistuksen olisi tapahduttava mahdollisimman tasapuolisin kilpailuedellytyksin. (4) Kiintiön avaamista ja hallinnointia koskevat yksityiskohtaiset säännöt ovat voimassa ainoastaan yhden markkinointivuoden ajan. Niitä olisi tarkistettava kyseisen ajanjakson lopussa ja pitempää voimassaoloaikaa koskevia sääntöjä voidaan ottaa myöhemmin käyttöön saatujen kokemusten perusteella. Uusilla säännöillä olisi pyrittävä varmistamaan, että kiintiöiden soveltamisesta johtuva taloudellinen hyöty (nk. quota rent -vaikutus) koituu kiintiöihin oikeutettujen maiden ja erityisesti niiden maatalousalan hyväksi. (5) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(4), sellaisena kuin se on viimeksi muutettuna asetuksella (EY) N:o 993/2001(5), 67-97 artiklan alkuperäselvityksiä koskevissa säännöksissä vahvistetaan alkuperätuotteen käsitteen määritelmä yleisiä tullietuuksia sovellettaessa. (6) Tässä asetuksessa säädetyt toimenpiteet ovat yleisten tullietuuksien komitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa annetaan asetuksen (EY) N:o 2820/98 6 artiklan 5 kohdassa tarkoitettujen raa'an ruokosokerin tariffikiintiöiden avaamista ja hallinnointia koskevat säännöt markkinointivuodeksi 2001/2002. 2 artikla Avataan asetuksen (EY) N:o 2820/98 liitteessä IV luetelluista vähiten kehittyneistä maista peräisin oleville CN-koodin 1701 11 10 tuotteille 74185 tonnin yleinen tuontitariffikiintiö, joka ilmaistaan valkoisena sokerina. Kiintiön järjestysnumero on 09.4650. Kaikki yhteisen tullitariffin mukaiset tullit ja kaikki asetuksen (EY) N:o 1260/2001 24 artiklassa tarkoitetut lisätuontitullit suspendoidaan mainittuun kiintiöön kuuluvassa tuonnissa. Kiintiö avataan 30 päivään kesäkuuta 2002. 3 artikla 1. Edellä 2 artiklassa tarkoitetun kiintiön mukaisessa tuonnissa sovellettavaksi vakiolaatuisen raakasokerin vähimmäisostohinnaksi vahvistetaan 49,68 euroa 100 kilogrammalta (CIF-hinta vapaasti Euroopan yhteisön satamassa). 2. Jos tuodun raakasokerin polarisaatioaste poikkeaa 96 asteesta, lisätään tai vähennetään vähimmäishintaa tapauksen mukaan 0,14 prosenttia jokaista asteen kymmenyksen suuruista poikkeamaa kohden. 4 artikla 1. Edellä 2 artiklassa tarkoitettu tuonti edellyttää tuontitodistusta. 2. Asetuksen (EY) N:o 1260/2001 39 artiklan 2 kohdassa tarkoitetut jäsenvaltiot myöntävät kyseisen asetuksen 7 artiklan 4 kohdassa tarkoitetuille puhdistamoille tuontitodistuksia. 3. Jokaisen jäsenvaltion on ilmoitettava komissiolle jäsenvaltion jättämistä hakemuksista hakemusten kirjaamisjärjestyksessä. Tiedonannossa on mainittava tiedot hakijoista, haetuista määristä sekä aiemmin myönnetyillä tuontitodistuksilla tuoduista määristä. Jäsenvaltio voi myöntää todistuksen, jollei komissio esitä vastalausetta kolmen päivän kuluessa tiedonannosta. 4. Tuontitodistuksia voidaan siirtää todistuksenhaltijoiden välillä. Tuontia ja puhdistusta koskevat velvoitteet eivät kuitenkaan ole siirrettävissä. 5 artikla 1. Edellä 4 artiklassa tarkoitetut tuontitodistukset ovat voimassa niiden antopäivästä markkinointivuoden 2001/2002 loppuun. 2. Puhdistamon on esitettävä asianomaisen tuontijäsenvaltion toimivaltaiselle viranomaiselle todistusta koskeva hakemus ja sen liitteenä on oltava ilmoitus, jolla puhdistamo sitoutuu puhdistamaan kyseisen raakasokerimäärän markkinointivuoden 2001/2002 aikana. 3. Edellä 1 kohdassa tarkoitettuihin todistuksiin liittyväksi vakuudeksi vahvistetaan 0,30 euroa 100 nettokilogrammalta sokeria. 4. Todistusta hakeneen puhdistamon on esitettävä todistuksen myöntäneelle jäsenvaltiolle hyväksyttävä todistus puhdistuksen suorittamisesta kolmen kuukauden kuluessa puhdistukselle asetetun määräajan päättymisestä. 5. Jos sokeria ei ole puhdistettu määräaikaan mennessä, on lupaa hakeneen puhdistamon maksettava, jollei ylivoimaisesta esteestä muuta johdu, markkinointivuonna 2001/2002 voimassa olevaa täysimääräistä tullia vastaava määrä lisättynä mahdollisesti korkeimmalla mahdollisella kyseisenä markkinointivuonna käytetyllä lisätuontimaksulla sanotun kuitenkaan rajoittamatta komission asetuksen (EY) N:o 1464/95(6) 6 artiklan soveltamista. 6. Jos kyseistä sokerimäärää ei ole voitu toimittaa riittävän ajoissa, jotta se olisi ollut mahdollista puhdistaa markkinointivuoden 2001/2002 loppuun mennessä, voi tuontijäsenvaltio puhdistamon pyynnöstä, jollei ylivoimaisesta esteestä muuta johdu, jatkaa todistuksen voimassaoloa 30 päivällä seuraavan markkinointivuoden alusta. Kyseinen raakasokeri luetaan tällaisessa tapauksessa markkinointivuoden 2001/2002 kiintiöön kyseisen kiintiön rajoissa. 7. Jos sokerimäärää ei ole voitu puhdistaa markkinointivuoden 2001/2002 loppuun mennessä, voi asianomainen jäsenvaltio puhdistamon pyynnöstä pidentää määräaikaa enintään 90 päivällä seuraavan markkinointivuoden alkamisesta. Tässä tapauksessa kyseinen raakasokeri on puhdistettava mainitun pidennetyn määräajan kuluessa, ja se luetaan markkinointivuoden 2001/2002 kiintiöön kyseisen kiintiön rajoissa. 8. Poiketen siitä, mitä komission asetuksen (EY) N:o 1291/2000(7) 50 artiklassa säädetään, tuodut määrät, joihin sovelletaan kyseisen asetuksen 8 artiklan 4 kohdassa säädettyä sallittua poikkeamaa, katsotaan toimitetuiksi tämän asetuksen 2 artiklassa tarkoitetussa kiintiössä, edellyttäen, että niillä on 6 artiklan 1 kohdassa tarkoitettu alkuperätodistus. 9. Tuontitodistusta koskevissa hakemuksissa ja tuontitodistuksissa on oltava seuraava merkintä: "...sta (yhden tai useamman asetuksen (EY) N:o 2820/98 liitteessä IV mainitun maan nimi) peräisin olevaa neuvoston asetuksen (EY) N:o 2820/98 6 artiklan 5 kohdan mukaisesti tuotua raakasokeria". 6 artikla 1. Edellä 2 artiklassa tarkoitetun kiintiön mukaista tuontia koskeva alkuperäselvitys on annettava esittämällä asetuksen (ETY) N:o 2454/93 67-97 artiklan mukaisesti annettu A-alkuperätodistus. 2. A-alkuperätodistuksen 4 kohdassa on oltava seuraavat tiedot: - merkintä "Kiintiö - Asetus (EY) N:o 1978/2001", - sokerin lastauspäivämäärä vievässä edunsaajamaassa sekä markkinointivuosi, jona toimitus tapahtuu, ja - CN-koodi 1701 11 10. 3. Tuovan jäsenvaltion toimivaltaisten tulliviranomaisten on ilmoitettava A-alkuperätodistuksissa: - kuljetusasiakirjasta ilmenevä asianomainen päivämäärä, jona sokerin lastaus on suoritettu vientisatamassa, ja - tuontitapahtumaa sekä tosiasiallisesti tuotuja tavaroiden määriä koskevat tiedot. 4. Tuovan jäsenvaltion on toimitettava komissiolle jokaisen kuukauden loppuun mennessä A-alkuperätodistuksen kopio, johon on tehty edellä 3 kohdassa tarkoitetut rekisterimerkinnät edeltävän kuukauden osalta. 7 artikla Jäsenvaltioiden on ilmoitettava komissiolle: a) viikoittain edeltävän viikon osalta se raakasokerimäärä painona, jolle edellä 4 artiklassa tarkoitetut tuontitodistukset on myönnetty, b) kuukausittain edeltävän kuukauden osalta: - edellä 4 artiklassa tarkoitetuilla todistuksilla tosiasiallisesti tuodun raakasokerin määrä painona, ja - kyseinen raakasokerimäärä painona ja ilmoitusta edeltävän kuukauden aikana puhdistettuna valkoisena sokerina. 8 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Sitä sovelletaan 30 päivään kesäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä lokakuuta 2001. Komission puolesta Pascal Lamy Komission jäsen (1) EYVL L 357, 30.12.1998, s. 1. (2) EYVL L 60, 1.3.2001, s. 43. (3) EYVL L 178, 30.6.2001, s. 1. (4) EYVL L 253, 11.10.1993, s. 1. (5) EYVL L 141, 28.5.2001, s. 1. (6) EYVL L 144, 28.6.1995, s. 14. (7) EYVL L 152, 24.6.2000, s. 1.